經數:一五四五

經名:阿毘達磨大毘婆沙論卷第三十一

頁數:一六一

上       欄

出. 問此五聖智三摩地誰幾智性. 答此五皆

是世俗智性. 有作是說. 皆八智性. 謂除滅

智及他心智. 尊者妙音作如是說. 皆六智性.

謂除苦集滅他心智. 1如是說者. 如是所說

雖亦有理. 然契經中說此五種一切皆是世

俗智性. 皆知定事有差別故. 問此五聖智

三摩地何力所攝. 答皆處非處智力所攝. 因

釋身力傍論已了

云何擇滅乃至廣說. 問何故作此論. 答爲

此他宗顯正義故. 謂或有執. 擇滅非擇滅

無常滅非實有體. 如譬喩者爲遮彼執顯

三種滅皆有實體. 或復有執. 此三種滅皆是

無爲. 如分別論者. 爲遮彼執顯二滅是無

爲. 無常滅是有爲. 故作斯論. 云何擇滅. 答

諸滅是離繫. 謂諸法滅亦得離繫得離繫得

是名擇滅. 云何非擇滅. 答諸滅非離繫. 謂

諸法滅得不離繫不得離繫得名非擇滅.

云何無常滅. 答諸行散壞破沒亡退是謂無

常滅. 此中散壞破沒亡退文字雖有差別而

同顯無常滅. 又諸行散等言. 非如散穀豆

等令往異處. 但顯由無常滅無復作用.

又散等言不顯諸行自性滅壞. 但顯諸行

由無學滅無復作用. 謂有爲法自性□有

由生相故. 有作用起由滅相故. 無復作用

名爲散壞破*沒亡退

非擇滅無常滅何差別. 答非擇滅者. 不由

擇力解脫疫□災橫愁惱種種魔事行世苦

法. 非於貪欲調伏斷越. 無常滅者諸行散壞

破*沒亡退. 是謂二滅差別. 此中解脫疫□

災橫愁惱種種魔事苦法者. 顯有漏法非擇

中      欄

滅解脫行世法者. 顯無漏法非擇滅非於

貪欲調伏斷越者. 顯異擇滅. 問何故此中但

說非擇滅無常滅差別不說擇滅耶. 答是

作論者意欲爾故乃至廣說. 復次此中應作

是說. 擇滅非擇滅無常滅何差別. 答擇滅者

由擇力故有漏法滅. 非擇滅者不由擇力

解脫疫□廣說如前. 無常滅者諸行散壞破

*沒亡退. 復次擇滅是解脫是離繫相. 非擇滅

是解脫非離繫相. 無常滅非解脫非離繫

相. 復次擇滅於三世有漏法得. 非擇滅於

未來不生有爲法得. 無常滅於現在一切法

轉. 復次擇滅是善. 彼得亦善. 非擇滅是無記.

彼得亦無記. 無常滅通三種. 彼得亦三種. 復

次擇滅是無漏. 彼得通有漏無漏. 非擇滅是

無漏. 彼得唯有漏. 無常滅通二種. 彼得亦二

種. 復次擇滅是不繫. 彼得或色界繫. 或無色

界繫或不繫. 非擇滅是不繫. 彼得唯三界繫.

無常滅三界繫. 或不繫. 彼得亦三界繫或不

繫. 復次擇滅是非學非無學. 彼得或學或無

學或非學非無學. 非擇滅是非學非無學. 彼

得亦唯非學非無學. 無學滅通三種. 彼得亦

三種復次擇滅是不斷. 彼得或修所斷或不

斷. 非擇滅是不斷. 彼得唯修所斷. 無常滅

通三種. 彼得亦三種. 復次擇滅非擇滅俱不

染汚. 彼得亦俱不染汚. 無常滅通染汚不染

汚. 彼得亦二種如染汚不染汚. 有罪無罪退

不退亦爾. 復次擇滅無異熟. 彼得或有異熟.

或無異熟. 非擇滅無異熟. 彼得亦無異熟.

無常滅通二種. 彼得亦二種. 復次擇滅是道

下      欄

果. 彼得或是道是道果. 或非道非道果. 非擇

滅非道非道果. 彼得亦非道非道果. 無常滅

或是道非道果. 或是道亦道果. 或非道非道

果. 彼得亦爾. 復次擇滅滅謗攝. 彼得三諦攝

除滅諦. 非擇滅非諦攝. 彼得二諦攝謂苦

集. 無常滅三諦攝除滅諦. 彼得亦爾. 應作

如是廣2辨差別. 而不爾者前已說故. 謂擇

滅是離繫. 非擇滅無常滅非離繫. 俱非離繫

須*辨差別. 有說. 二滅俱不用功得. 須*辨

差別. 擇滅用功得與二有異故不須說

問已知擇滅離繫爲體. 應說何故名擇滅

耶答擇者謂慧. 滅是彼果. 擇所得滅故名

擇滅. 復次一向□勞. 一向加行. 一向功用

3簡擇諸法方得此滅. 故名擇滅. 復次數數

決擇苦等得滅. 故名擇滅. 謂苦忍苦智決

擇苦諦. 於見苦所斷法得滅. 集忍集智決

擇集諦. 於見集所斷法得滅. 滅忍滅智決

擇滅諦. 於見滅所斷法得滅. 道忍道智決

擇道諦. 於見道所斷法得滅. 以等等智數

數決擇苦聖諦等. 於修所斷法得滅. 故名

擇滅. 問擇滅自性爲是一物爲多物耶. 有

說. 一物. 問若爾證見所斷法擇滅時. 亦證

修所斷法擇滅不. 若亦證者修後對治應成

無用. 若不證者云何一物少分證少分不

證. 有說. 二物. 一見所斷法擇滅. 二修所斷

法擇滅. 問若爾證見苦所斷法擇滅時. 亦

證見集滅道所斷. 法擇滅不. 若亦證者修後

對治應成無用. 若不證者云何一物少分證

少分不證. 有說. 五物謂見所斷法擇滅有

經數:一五四五

經名:阿毘達磨大毘婆沙論卷第三十一

頁數:一六二

上       欄

四. 修所斷擇滅有一. 問若爾證欲界見修所

斷法擇滅時. 亦證色無色界見修所斷法擇

滅不. 若亦證者修後對治應成無用. 若不

證者云何一物少分證少分不證有說擇滅

有十一物. 謂見所斷法擇滅有八. 修所斷法

擇滅有三. 問若爾證欲界修所斷上上品法

擇滅時. 亦證欲界修所斷後八品法擇滅

不. 若亦證者修後對治應成無用. 若不證

者云何一物少分證少分不證. 色無色界修

所斷九品法擇滅徵問亦爾. 有說. 擇滅有三

十五. 謂見所斷法擇滅有八. 修所斷法擇滅

三界各九爲二十七. 足前八爲三十五. 問

若爾證初靜慮修所斷法擇滅時. 亦證後三

靜慮修所斷法擇滅不. 若亦證者修後對治

應成無用. 若不證者云何一物少分證少分

不證. 四無色地修所斷法徵問亦爾. 有說.

擇滅有八十九. 謂見所斷法擇滅有八. 修所

斷法擇滅九地各九爲八十一. 足前八爲

八十九. 問若爾見所斷法三界九地各有四

部九品差別. 云何擇滅但有八種. 又見修所

斷法一一地一一部一一品各有多種. 云何擇

滅但有一種. 評曰. 應作是說. 隨有漏法有

爾所體擇滅亦爾. 隨所繫事體有爾所離

繫亦有爾所體故. 問已知擇滅隨所繫事

有爾所量. 諸有情類證擇滅時. 爲共證一

爲各別證. 設爾何失. 二俱有過. 若共證一.

云何涅槃名不共法. 又若爾者若一有情得

涅槃時. 一切有情亦應皆得. 若爾則應不

由功用自然解脫. 若各別證. 云何涅槃名

中      欄

不同類. 又契經說當云何通. 如說. 如來解

脫與餘阿羅漢等解脫無異. 答應作是說.

諸有情類證擇滅時皆共證一. 問若爾云何

涅槃名不共法. 答涅槃體雖實是共. 而約

得說名不共. 以離繫得一一有情自相續中

各別起故. 問若一有情得涅槃時. 諸餘有

情何故不得. 答若身中有涅槃得者名得

涅槃. 無則不爾. 故無一時一切有情得涅

槃失. 有餘師說. 諸有情類證擇滅時各各

別證. 問若爾云何涅槃名不同類. 答遮同類

因故作是說. 謂諸擇滅無同類因名不同

類. 非諸有情無別擇滅展轉相似. 問苦法智

忍無同類因. 亦應名爲不同類法. 何故有

爲皆名同類. 但說涅槃名不同類. 答苦法

智忍雖無同類因. 而能與他作同類因故

亦名同類. 涅槃不爾. 復次諸有爲法同蘊界

處三門所攝. 同墮三世. 同有生滅. 同下中上.

同有先後. 同從因生. 同能生果. 故名同類.

涅槃不爾名不同類. 復次一切法中唯有涅

槃是善非常. 餘不爾故名不同類. 謂所餘

法有善非常有常非善有二俱非. 涅槃獨

具善常二義. 是故獨名不同類法. 問契經所

說復云何通. 如說. 如來解脫與餘阿羅漢等

解脫無異. 答三乘身中解脫雖異而善常同

故說無異. 復次言此顯示一相續中有三乘

道同證解脫. 謂望他身所證解脫. 雖各有

異而一身中有三乘性同證解脫. 隨依何

乘引起聖道. 皆能證得此涅槃故. 評曰. 彼

不應作是說. 應作是說. 諸有情類普於一

下      欄

一有漏法中. 皆共證得一擇滅體. 前說擇滅

隨所繫事多少量故. 由此前說於理爲善

問於外物中爲亦證得擇滅體不. 設爾何

失. 若亦證得擇滅體者. 旣於外法無成就

義. 云何成就彼擇滅耶. 又契經說當云何

通. 如說. 尊者舍利子言. 我斷諸愛得內解

脫. 若外物中不得擇滅. 契經所說復云何

通. 如說. 一切行斷故名斷界. 一切行離故名

離界. 一切行滅故名滅界. 答應作是說. 於

外物中亦得擇滅. 問若爾旣於外物無成

就義云何於彼得擇滅耶. 答雖於外物無

成就者. 而亦於彼有得擇滅. 如不成就過

去未來命等八根. 而有於彼證得擇滅. 外

物亦爾何所相違. 問契經所說復云何通. 如

說. 尊者舍利子言. 我斷諸愛得內解脫. 答

說於內蘊得解脫故. 當知於外亦得解

脫. 復次外物解脫依內得故. 亦名爲內. 謂

內身中修道方得. 復次外物解脫得是內故

亦名爲內. 謂得彼得是內蘊攝. 復次斷內

煩惱而得彼滅故亦名內. 謂外物中所有

擇滅斷內能繫煩惱方得. 是故經言. 得內

解脫. 有餘師說. 外物中無擇滅可得. 唯斷

能繫諸煩惱縛得擇滅故. 問若爾契經所說

當云何通. 如說. 一切行斷故名斷界. 乃至

廣說. 答彼經應說. 諸行斷故名爲斷界. 乃

至廣說. 不應言一切而說一切者. 當知

彼說少分一切. 謂一切有二種. 一少分一

切. 二全分一切. 彼經但說少分一切. 有作

是說. 諸外物中雖有擇滅而不可得. 評曰.

經數:一五四五

經名:阿毘達磨大毘婆沙論卷第三十二

頁數:一六三

上       欄

彼不應作是說. 寧說爲無不應說有而

不可得. 旣不可得何須如是無用滅爲應

作是說. 亦有亦得. 所以者何. 諸有漏法無始

時來煩惱所繫不得解脫. 若斷煩惱彼離

繫故便得解脫. 如人被縛彼解脫時人名

解脫. 非謂繩等. 旣於所繫證得解脫. 故外

物中亦得解脫. 若不爾者與品類足所說

相違. 如說. 云何得作證法. 答一切善法. 若

外物中雖有擇滅而不可得. 應有善法非

得作證. 便違彼說. 故外亦有擇滅可得. 問

擇滅自性爲卽是蘊爲但蘊無. 若卽是蘊.

有情本來應得解脫. 以皆本來成就蘊故.

若但蘊無. 如何爲無勤修聖道. 答應說. 擇

滅非卽是蘊. 亦非蘊無. 但於有漏諸蘊中

得別有自 性

*說一切有部發智大毘婆沙論*卷第三十一

阿毘達磨大毘婆沙論卷第三十

二

五百大阿羅漢等造

*三藏法師玄□奉    詔譯

雜蘊第一中愛敬納息第四之四

如是擇滅亦名涅槃. 亦名不同類. 亦名非

聚. 亦名非顯. 亦名最勝. 亦名通達. 亦名阿

羅漢. 亦名不親近. 亦名不修習. 亦名可愛

樂. 亦名近. 亦名妙. 亦名出離. 問何故擇滅

亦名涅槃. 答槃名爲趣涅名爲出. 永出諸

中     欄

趣故名涅槃. 復次槃名爲臭涅名爲無. 永

無臭穢諸煩惱業故名涅槃. 復次槃名稠

林涅名永離. 永離一切1三火三相諸蘊稠林

故名涅槃. 復次槃名爲織涅名爲不. 此中

永無煩惱業縷. 不織生死異熟果絹故名

涅槃. 餘如前說. 問何故擇滅亦名不同類.

答無同類因故. 亦非同類因故. 餘如前說.

問何故擇滅亦名非聚. 答離諸聚故. 謂說

有爲無住相者. 彼說有爲法必四類共聚.

謂自體及三相. 若說有爲有住相者. 彼說

有爲法必五類共聚. 謂自體及四相. 復次諸

界諸趣諸生諸蘊諸世諸苦皆名爲聚. 擇滅

異彼故名非聚. 問何故擇滅亦名非顯. 答

顯謂稱[&FFFF]#涅槃功德智者極成. 不待稱[&FFFF]#故

名非顯. 復次涅槃功德無邊際故不可稱[&FFFF]#.

如說. 此人2技術無邊不可稱[&FFFF]#故名非顯.

復次顯名毁□涅槃功德究竟圓滿. 如

末尼珠周圓光淨不可毁□故名非顯. 復

次涅槃功德究竟安住. 如末尼珠體無增

減. 隨所置處卽便安住不可毁□故名非

顯. 復次顯謂顯說涅槃是聖現量所證不可

顯說故名非顯. 復次諸有爲法有因有果.

可得以因顯說其果. 亦得以果顯說其

因. 涅槃無爲無因無果不可顯說故名非

顯. 復次顯謂顯示. 涅槃寂靜無婆羅門刹帝

利等種姓差別可以顯示. 亦無靑黃赤白等

相可以顯示. 故名非顯. 復次顯謂顯現. 諸

有爲法或體是色其相顯現. 或雖非色而依

色轉亦可顯現. 涅槃不然故名非顯. 問何

下      欄

故擇滅亦名最勝. 答以上妙故. 如世上妙

衣服飮食莊嚴具等名爲最勝. 涅槃亦爾. 尊

者妙音作如是說. 擇滅涅槃於諸法中是

最勝法. 於諸義中是最勝義. 於諸事中是

最勝事. 於諸理中是最勝理. 於諸果中是

最勝果. 故名最勝. 問何故擇滅亦名通達.

答通達謂慧涅槃是慧果故亦名通達. 如九

遍知是智果故亦名遍知. 亦如六處是業果

故說名故業. 復次擇滅涅槃是通達果故名

通達. 如天眼耳是通果故亦名爲通. 問何

故擇滅亦名阿羅漢. 答應受供養故. 謂阿

羅漢總目應義無有世間上妙供具擇滅涅

槃不應受者. 復次羅漢名應. 阿之言不. 擇滅

涅槃於諸界趣不應流轉故名不應. 復次

羅漢名賊. 亦名爲怨. 阿之言無. 涅槃中無

煩惱怨賊. 是故擇滅名阿羅漢. 問何故擇滅

亦名不親近. 答離親近本故. 謂有親近有

爲法者以貪其果. 如貪蔭□花葉果等親

近於樹. 涅槃無果可令彼貪名不親近. 問

何故說涅槃智者應親近. 答智者. 謂佛及佛

弟子. 彼應解了及起得證故名親近. 非貪

其果故亦名不親近. 問何故擇滅亦名不修

習. 答不在相續故. 若在相續數數現前漸

漸增進. 名可修習. 涅槃不爾故亦名不修

習. 問若爾頌說當云何通

喬答摩樹下    靜慮不放逸

不久履道[&FFFF]#    涅槃在心中

答以涅槃得依心起故名在心中. 非謂

涅槃有修習義. 問何故擇滅亦名可愛樂. 答

經數:一五四五

經名:阿毘達磨大毘婆沙論卷第三十二

頁數:一六四

上       欄

聖所愛樂故. 謂諸聖者怖畏衆苦. 涅槃離

苦聖者愛樂. 復次聖厭生死. 彼無生死故

聖愛樂. 謂涅槃中永離一切流轉事故. 復次

聖厭破戒. 彼無破戒故聖愛樂. 謂涅槃中永

離一切破戒事故. 由涅槃故佛說無漏戒.

名聖所愛戒. 此戒能證得離破戒滅故. 由

此亦名時愛解脫待時愛樂得涅槃故問

何故擇滅亦名爲近. 答得聖道者現證得故

如契經說. 精進成就十五法者. 名履學

[&FFFF]#及近涅槃. 復次不選相續而證得故. 擇滅

名近. 謂刹帝利婆羅門等能修道者皆證涅

槃. 復次不選處所而證得故擇滅名近. 謂

在城邑或阿練若修習聖道皆得涅槃. 復

次由勝解故擇滅名近. 謂諸聖者滅忍滅智

現在前時. 由勝解力如對目前明了觀故.

復次如近事故擇滅名近. 謂隨在處皆可證

得. 如2品類足說. 云何遠法. 謂過去未來法.

云何近法. 謂現在法及諸無爲. 復次依近得

故擇滅名近. 謂現在世說名爲近. 依現在

世起離繫得證得擇滅故名爲近. 復次捨

近入故擇滅名近. 謂現在世說名近法. 捨

此近法而入涅槃. 是故涅槃亦名爲近. 脅

尊者曰. 勤修道者直趣涅槃. 故名爲近. 復

次聖道所依各有差別. 涅槃無定故名爲近.

能修道者皆證得故. 問聖道亦妙. 如品類足

說. 云何妙法. 謂學無學法及擇滅無爲. 何故

涅槃獨名爲妙. 答以涅槃是妙中妙故復次

聖道雖妙而雜無常. 涅槃不爾故獨名妙. 復

次聖道雖妙有能對治. 厭患善法謂空空

中      欄

等. 涅槃不爾故獨名妙. 問聖道亦是出離之

法. 如品類足說

云何出離法. 謂欲界善戒. 及色無色界離生

善定. 幷學無學擇滅無爲. 何故涅槃獨名

出離. 答涅槃是出離非有出離故. 聖道

是出離亦是有出離. 般涅槃時出離彼故.

復次涅槃是眞出離法故. 謂有漏法有二種

捨. 一斷捨. 二棄捨無漏有爲雖無斷捨

而有棄捨. 1唯有擇滅二捨俱無. 名眞出

離. 復次涅槃是究竟出離功德故. 如契經

說. 以色出離欲以無色出離色. 以聖道

出離無色. 以涅槃出離一切有爲法

問已知非擇滅體非離繫. 應說何故名非擇

滅耶. 答不由擇慧得此滅故名非擇滅.

非擇果故. 復次此滅不由一向□勞一向加

行一向功用2簡擇諸法得故. 名非擇滅. 復

次. 此滅不要由數數決擇苦等得故. 名非

擇滅. 問若爾此滅由何而得. 答由緣闕故.

如對一方. 餘方所有色聲香味觸等境滅.

於彼能緣心心所法. 由緣闕故畢竟不生.

由此不生得非擇滅. 問於何世諸法得非

擇滅耶. 有作是說. 於三世諸法皆得非擇

滅. 是有爲故. 問若爾於何不得此滅. 得與

不得復有何異.  有餘師說. 但於過去未來

諸法得非擇滅非於現在. 以現在法在身

行故. 問若爾此滅應一一念得已還得捨已

復得. 謂未來法入現在時. 彼非擇滅捨已還

捨現在諸法入 過去時. 彼非擇滅捨已復

得. 然非擇滅無如是義. 或有說者. 唯於未

來法得非擇滅. 非過去現在. 所以者何. 過

下      欄

去諸法已在身行. 現在諸法在身行故. 問

若爾此滅得已應捨. 謂未來法入現在時.

彼非擇滅得已捨故. 然非擇滅無如是義.

評曰. 此非擇滅唯於未來不生法得. 所以者

何. 此滅本欲遮有爲法令永不生. 若法不

生此得便起. 如與欲法繫屬有情. 現在正

行過去已行未來當行皆有生義. 故於彼

法不得此滅. 問擇滅與非擇滅何者爲多.

有作是說. 擇滅多. 非擇滅少. 所以者何. 擇

滅通於三世法得. 非擇滅唯於未來不生法

得故. 有餘師說. 非擇滅多. 擇滅少. 所以者

何. 非擇滅通於有漏無漏法得. 擇滅唯於有

漏法得. 評曰. 應作是說. 非擇滅多擇滅少.

所以者何. 非擇滅如有爲法數量. 擇滅但如

有漏法數量故. 若不爾者諸可生法若得不

生. 應不得非擇滅. 二滅自性多少雖爾而

依得者. 應作四句. 有法於彼得擇滅不

得非擇滅. 謂過去現在及未來可生有漏

法. 有法於彼得非擇滅不得擇滅. 謂未來

不生無漏法. 有法於彼得擇滅亦得非擇

滅. 謂未來不生有漏法. 有法於彼不得擇

滅亦不得非擇滅. 謂過去現在及未3來可

生無漏法

問諸有情類. 於非擇滅爲皆共得不共得

耶. 答此不決定. 於共有有法非擇滅則共得.

於不共法非擇滅則各別得. 諸異生類若住

一趣. 於餘趣法. 刹那刹那得非擇滅. 以色

等境念念滅時. 緣彼眼識等畢竟不生故.

如住一趣. 一界一地一處亦爾

問由何善法諸修行者於諸惡趣得非擇滅.

經數:一五四五

經名:阿毘達磨大毘婆沙論卷第三十二

頁數:一六五

上       欄

答或由布施. 或由持戒. 或由聞慧. 或由思

慧或由修慧. 諸修行者於諸惡趣得非擇

滅. 由布施者. 有雖十二年開門大施而於

惡趣不得非擇滅. 如吠邏摩屈路羅等由

彼不能厭生死故. 有雖於一施一團食

而於惡趣得非擇滅. 由彼深能厭生死故.

由持戒者. 有雖盡壽持別解脫戒而於惡

趣不得非擇滅. 如前說故. 有雖能持一

晝夜戒而於惡趣得非擇滅. 如前說故.

由聞慧者. 有雖具解了三藏文義而於惡

趣不得非擇滅. 如前說故. 有雖解了一

四句頌而於惡趣得非擇滅. 如前說故.

由思慧者. 有雖具思惟外內書論而於惡

趣不得非擇滅. 如前說故. 有雖思惟少

分觀法而於惡趣得非擇滅. 如前說故. 卽

不淨觀持息念等及諸念住. 由修慧者. 有

雖具得八地世俗定而於惡趣不得非擇

滅. 如前說故. 卽是外道猛[&FFFF]#子等. 有雖修

習少分觀門而於惡趣得非擇滅. 如前說

故. 卽煖頂忍極鈍根者. 得下品忍時. 於諸

惡趣皆得非擇滅. 大德說曰要無漏慧覺知

緣起方於惡趣得非擇滅. 離聖道不能越

諸惡趣故. 評曰. 彼不應作是說. 菩薩九十

一劫不墮惡趣. 豈由以無漏慧覺知緣起.

應作是說. 或施或戒乃至下忍. 皆於惡趣

得非擇滅. 問三惡趣非擇滅爲一時得. 爲

別得耶. 有作是說. 必一時得. 問若爾天授

如何已得二惡趣非擇滅非地獄耶. 答彼

於地獄1唯除一生. 餘一切生與二惡趣皆

中      欄

頓得非擇滅. 問旣除一生. 豈非別得. 有餘

師說. 施戒聞等. 若於惡趣得非擇滅. 或別

或總. 順決擇分得必總得. 問天授豈不得順

決擇分耶. 評曰. 應作是說. 忍位總契. 前位

不定. 已說惡趣得非擇滅. 當說善趣得非

擇滅. 增上忍時*唯除欲界人天七生. 色無

色界一一處各一生. 於餘一切生皆得非擇

滅. 預流者趣一來果時. 不起定者加行道時.

於欲六生得非擇滅. 若起定者要至第六

無間道時. 於欲六生得非擇滅. 一來者趣

不還果時. 不起定者加行道時. 於欲一生得

非擇滅. 若起定者要至第九無間道時. 於

欲一生得非擇滅. 爾時得欲界一切生擇滅.

不退法者離初靜慮染時. 不起定者加行道

時. 於初靜慮二生得非擇滅. 若起定者要

至第九無間道時. 於初靜慮二生得非擇

滅. 爾時於初靜慮一切生皆得擇滅. 若退法

者離初靜慮染時. 若起定. 若不起定. 俱至

第九無間道時. 得初靜慮一切生擇滅. 不

得非擇滅. 可退生故. 乃至離無所有處染

應知亦爾. 不退法者離非想非非想處染時.

不起定者加行道時. 於非想非非想處一生

得非擇滅. 若起定者要至第九無間道時.

於非想非非想處一生得非擇滅. 爾時於一

切生皆得擇滅. 若退法者離非想非非想處

染時. 不起定者加行道時. 於八地生得非

擇滅. 若起定者要至第九無間道時. 於八

地生得非擇滅. 爾時於一切生皆得擇滅

已說生處得非擇滅. 當說煩惱得非擇滅.

下      欄

增上忍時. 於三界見所斷煩惱得非擇滅.

至見道中隨無間道得彼擇滅. 聖於修道

不退法者. 離欲染時. 不起定者加行道時.

於欲界修所斷煩惱得非擇滅. 若起定者

隨至彼彼無間道時得非擇滅. 爾時得彼

煩惱擇滅. 若退法者離欲染時. 若起定.

若不起定. 隨至彼彼無間道時. 得彼煩惱

擇滅. 不得彼非擇滅. 乃至離非想非非想

處染. 隨所應當說. 問諸退法者. 何時於

修所斷煩惱得非擇滅. 有作是說. 信勝

解練根得見至時. 時解脫練根得不動時.

於修所斷已斷煩惱得非擇滅. 評曰. 應

作是說. 若得決定不復退. 起彼煩惱時.

於彼煩惱得非擇滅. 問若時於彼得非擇

滅. 亦得彼擇滅耶. 答應作四句

有法先得非擇滅後得擇滅. 謂三界見所斷

煩惱. 及不退法者不起定離三界修所斷煩

惱等. 有法先得擇滅後得非擇滅. 謂退法

者離三界修所斷煩惱等. 有法俱時得非擇

滅及擇滅. 謂不退法者若起定離三界修所

斷煩惱等. 若退法者離欲界前八品染. 隨無

間道現前時. 彼品染汚眼等五識. 及相應法

等. 於現所緣得非擇滅及彼擇滅離欲界

第九品染無間道時. 彼品染汚及善無記眼

第五識. 及相應法等. 於現所緣得非擇滅及

彼擇滅. 離初靜慮前八品染. 隨無間道現在

前時. 彼品染汚眼等三識及相應法等. 於現

所緣. 得非擇滅及彼擇滅. 離初靜慮第九品

染無間道時. 彼品染汚及善無記眼等三識.

經數:一五四五

經名:阿毘達磨大毘婆沙論卷第三十二

頁數:一六六

上       欄

及相應法等. 於現所緣得非擇滅及彼擇

滅. 有法或時於二滅俱不得. 謂除前相

已說煩惱得非擇滅. 當說聖道得非擇滅.

隨信行者於隨法行道得非擇滅. 隨法行者

於隨信行信勝解時解脫道得非擇滅. 信勝

解者若決定依信勝解道得無學果. 於見至

道得非擇滅. 見至者於信勝解時解脫道

得非擇滅. 時解脫者若決定依時解脫道得

究竟者. 於不時解脫道得非擇滅. 不時解

脫者於時解脫道得非擇滅. 聲聞種性於

聲聞道得決定時. 於佛獨覺道得非擇滅.

獨覺種性於獨覺道得決定時. 於佛聲聞

道得非擇滅. 佛種性於佛道得決定時.

於獨覺聲聞道得非擇滅. 阿羅漢果有六

種性退法種性若依退道至究竟者. 於上

五道得非擇滅. 思法種性若依思道至究

竟者. 於上四道及下一道得非擇滅. 乃至

堪達種性若依堪達道至究竟者. 於上一

道於下四道得非擇滅. 不動種性於下五

道得非擇滅. 問若勝進時得非擇滅. 此滅

何故非道果耶. 答不爲此滅而修道故. 謂

爲涅槃及爲離染勤. 修於道. 以修道故

於惡趣等得非擇滅. 若爲此滅而修道者.

於惡趣等不得此滅. 非於生死不深厭

患可於惡趣得非擇滅. 故非擇滅不名道

果. 如品類足論說. 云何果法. 謂一切有爲法

及擇滅. 云何非果法. 謂虛空非擇滅. 問非擇

滅得是何心果. 有作是說. 此滅得是引衆同

分心果. 有餘 師說. 此滅得是續生心果. 評

中      欄

曰. 應作是說. 隨住何心得非擇滅. 卽說

此得是彼心果. 問於何法得非擇滅耶. 答

於三界繫不繫法得. 生欲界者於四法得.

生色無色應知亦然. 非擇滅得隨生何地

卽彼地繫. *唯是無覆無記性攝. *唯是等流.

隨所依力起此得故. 問非擇滅得於何法

中漸漸增長. 答若生欲界於欲界繫五識

身等非擇滅得漸漸增長. 亦有意識定緣

現在. 於此等法非擇滅得亦漸增長. 然難

知故不別顯示. 於色界繫三識身等及於

無量解脫勝處遍處等法. 於無色界遍處法

中非擇滅得漸漸增長. 若生色界於欲界

繫五識身等. 非擇滅得漸漸增長. 於色界繫

三識身等. 及於無量解脫勝處遍處等法. 於

無色界遍處法中非擇滅得漸漸增長. 生無

色界於欲界繫五識身等. 於色界繫三識身

等.  及於無量解脫勝處遍處等法. 於無色界

遍1處法中非擇滅得漸漸增長. 問聖者生

色界. 於欲色界何法得非擇滅耶. 答若欲

界沒生初靜慮. 除欲界依上地起變化心

品及所起法. 於餘欲界法. 及依欲界起色

界法. 皆得非擇滅. 若欲界沒生第2二靜慮

除欲界初靜慮. 依上地起上三靜慮果變化

心品及所起法. 幷初靜慮依上地起四識身

等. 於餘欲界初靜慮法. 及依欲界初靜慮

起色界上地法. 皆得非擇滅. 若初靜慮沒生

第二靜慮. 除初靜慮. 依上地起上三靜慮果

變化心品及所起法. 幷初靜慮依上地起四

識身等. 於餘初靜慮法及依初靜慮起上下

下      欄

地法. 皆得非擇滅. 若欲界沒生第三靜慮.

除欲界初二靜慮. 依上地起上二靜慮果變

化心品及所起法. 幷初靜慮依上地起四識

身等. 於餘欲界初二靜慮法. 及依欲界初二

靜慮起色界上地法. 皆得非擇滅. 若初靜慮

沒生第三靜慮. 除初二靜慮依上地起上

二靜慮果. 變化心品及所起法. 幷初靜慮依

上地起四識身等. 於餘初二靜慮法. 及依

初二靜慮起上下地法. 皆得非擇滅. 若第二

靜慮沒生第三靜慮. 除第二靜慮依上地

起上二靜慮果變化心品及所起法. 於餘第

二靜慮法及依第二靜慮起上下地法. 皆

得非擇滅. 若欲界沒生第四靜慮. 3除欲界

初三靜慮. 依第四靜慮起第四靜慮果變化

心品及所起法. 幷初靜慮依第四靜慮起四

識身等. 於餘欲界初三靜慮法. 及依欲界初

三靜慮起第四靜慮法. 皆得非擇滅. 若初靜

慮沒生第四靜慮. 除初三靜慮. 依第四靜

慮起第四靜慮果變化心品及所起法. 幷初

靜慮依第四靜慮起四識身等. 於餘初三靜

慮法. 及依初三靜慮起上下地法. 皆得非

擇滅. 若第二靜慮沒生第四靜慮. 除第二第

三靜慮. 依第四靜慮起第四靜慮果變化心

品及所起法. 於餘第二第三靜慮法及依第

二第三靜慮起上下地法. 皆得非擇滅. 若第

三靜慮沒生第四靜慮. 除第三靜慮. 依第

四靜慮起第四靜慮果變化心品及所起法.

於餘第三靜慮法. 及依第三靜慮起上下地

法. 皆得非擇滅. 問聖者生無色界. 於欲色

經數:一五四五

經名:阿毘達磨大毘婆沙論卷第三十二

頁數:一六七

上       欄

無色界何法得非擇滅耶. 答若欲界沒生

空無邊處. 於欲色界法及依欲色界起無色

界法. 皆得非擇滅. 若初靜慮沒生空無邊處.

於四靜慮法及依四靜慮起上下界法. 皆

得非擇滅. 若第二靜慮沒生空無邊處. 於

後三靜慮法. 及依上三靜慮起上下地法. 皆

得非擇滅. 若第三靜慮沒生空無邊處. 於

後二靜慮法. 及依上二靜慮起上下地法. 皆

得非擇滅. 若第四靜慮沒生空無邊處. 於

第四靜慮法. 及依第四靜慮起上下地法. 皆

得非擇滅. 若欲界沒乃至生非想非非想處.

於欲色界下三無色法. 乃依欲色界下三無

色起有頂法. 皆得非擇滅. 若初靜慮沒乃至

生非想非非想處. 於色界下三無色法. 及

依色界下三無色起上下地法. 皆得非擇

滅. 乃至若無所有處沒生非想非非想處. 於

無所有處法. 及依無所有處起有頂法. 皆

得非擇滅. 問聖者生無色界已得欲色界

法非擇滅不. 答不得. 先已得故. 問聖者生

無色上地已得下地法非擇滅不. 答不得.

先已得故. 問爲先般涅槃者得非擇滅多.

爲後槃涅槃者得非擇滅多耶. 答前槃涅

槃者得非擇滅多. 後般涅槃者得非擇滅

少. 如飮光佛時般涅槃者得非擇滅多. 能

寂佛時般涅槃者得非擇滅少. 能寂佛時般

涅槃者得非擇滅多. 慈氏佛時般涅槃者得

非擇滅少. 問何等阿羅漢住最後心時. 成

就非擇滅最多. 欲界耶. 色界耶. 無色界耶. 答

無色界. 阿羅漢住最後心時. 成就非擇滅

中      欄

最多. 一切色法不現行故. 爾時雖無先未

得. 今始得非擇滅者. 而有無量非擇滅得

猶現在前名多成就. 有餘於此作問答言.

頗有蘊界處不相續永滅. 於彼不得非擇

滅耶. 答有. 謂無色界阿難漢住最後心時.

雖有無量蘊界處不相續永滅. 而於彼畢竟

不得非擇滅. 評曰. 彼不應作是說. 所以者

何. 無有蘊界處不相續永滅於彼不得非

擇滅者. 問無色界阿羅漢住最後心時. 於

不相續永滅蘊界處. 豈非不得非擇滅耶.

答雖非今得而名成就. 先已得故. 謂無色

界阿羅漢. 若決定般涅槃時. 除未來世正

起刹那. 於餘蘊界處皆得非擇滅

如契經說. 有二涅槃界. 謂有餘依涅槃. 及

無餘依涅槃界. 乃至廣說. 問何故作此論. 答

爲廣分別契經義故. 謂契經說. 有二涅槃

界. 一有餘依涅槃界. 二無餘依涅槃界. 契經

雖作是說而不廣1辨. 云何有餘依涅槃界.

云何無餘依涅槃界. 彼是此論所依根本. 彼

所不分別者今皆應分別之. 復次前說. 云

何擇滅. 謂諸滅是離繫. 此離繫是涅槃. 然涅

槃有二種. 一有餘依. 二無餘依. 今欲分別

此二差別. 復次爲止他宗顯正義故. 謂或

有執. 有餘依涅槃界有自性. 無餘依涅槃界

無自性. 爲遮彼執顯二種涅槃界皆有自

性. 或復有執. 有餘依涅槃界是有漏. 無餘依

涅槃界是無漏. 爲遮彼執顯二種涅槃界皆

是無漏. 或復有執. 有餘依涅槃界是有爲. 無

餘依涅槃界是無爲. 爲遮彼執顯二種涅槃

下      欄

界皆是無爲. 或復有執. 有餘依涅槃界是善.

無餘依涅槃界是無記. 爲遮彼執顯二種

涅槃界皆是善性. 或復有執. 有餘依涅槃界

是道非道果. 無餘依涅槃界是道果非道. 爲

遮彼執顯二種涅槃界皆是道果. 或復有

執. 有餘依涅槃界是道果. 無餘依涅槃界非

道果. 爲遮彼執顯二種涅槃界俱是道果.

或復有執. 有餘依涅槃界是諦攝. 無餘依涅

槃界非諦攝. 爲遮彼執顯二種涅槃界皆

是諦攝. 有復有執. 有餘依涅槃界是無學. 無

餘依涅槃界非學非無學. 爲遮彼執顯二

種涅槃界皆非學非無學. 由此所說種種因

緣故作斯論. 云何有餘依涅槃界. 答若阿羅

漢諸漏永盡. 壽命猶存. 大種造色相續未斷.

依五根身心相續轉. 有餘依故. 諸結永盡得

獲觸證名有餘依涅槃界. 此中壽命者. 謂命

根. 問何故不說衆同分耶. 答是作論者意

欲爾故. 乃至廣說. 復次應說而不說者. 當

知此義有餘. 復次以命根衆同分俱是牽

引業果. 命根一向是異熟故. 此中偏說. 依此

有餘色心等轉. 於中大種是所依故. 最初說

之. 依此大種所造色生. 依所造色心心所

起. 心是主故. 此中偏說大種造色者總顯色

身依五根身心相總者顯心心所. 亦有生

等不相應行. 難了知故屬前法故. 不別顯

說. 如是諸法相續未斷所得諸結永盡. 名

有餘依涅槃界. 有作是說. 大種造色是身五

根. 是根心相續是覺此身根覺相續未斷. 諸

結永盡名有餘依涅槃界.  如契經說. 身根覺

經數:一五四五

經名:阿毘達磨大毘婆沙論卷第三十三

頁數:一六八

上       欄

未斷名有餘依涅槃. 有餘依故者. 依有二

種. 一煩惱依. 二生身依. 此阿羅漢雖無煩

惱依而有生身依. 復次依有二種. 一染汚

依. 二不染汚依. 此阿羅漢雖無染汚依而

有不染汚依故. 所得諸結永盡名有餘依涅

槃界. 得獲觸證. 文字雖別同顯一義. 云何

無餘依涅槃界. 答卽阿羅漢諸漏永盡. 壽命

已滅大種造色相續已斷. 依五根身心不復

轉. 無餘依故. 諸結永盡名無餘依涅槃界. 此

中壽命已滅者顯命根及衆同分已滅. 俱是

牽引業果故. 且擧命根. 當知亦卽說衆同

分大種造色相續. 已斷者總顯色身相續已

斷. 依五根身心不復轉者. 顯心心所不復

相續. 不說生等義如前說. 有作是說. 大

種造色者顯身. 五根身者顯根. 心相續者

顯覺. 如是色身心心所法. 或身根覺相續已

斷. 諸結永盡名無餘依涅槃界. 謂阿羅漢

將般涅槃. 身中風起令不調適. 不謂適故

內火羸劣. 火羸劣故所食不消. 食不消故不

起食欲. 無食欲故不復飮食. 不飮食故

大種損減. 大損減故造色諸根亦隨損減. 根

損減故心心所法無所依止不復相續. 心

心所法不相續相故. 命根等斷. 命等斷故名

入涅槃. 無餘依故者無二種依. 一無煩惱依.

二無生身依復次一無染汚依. 二無不染

染依無餘依故諸結永盡. 名無餘依涅槃界.

問此中何故不說得獲觸證言耶. 答依現

在得說得等言. 現在得斷是故不說. 復次

依補特伽羅故施設得獲觸證. 此中無有

中      欄

補特伽羅. *唯有法性. 是故不說. 頗有阿羅

漢不住有餘依涅槃界. 及無餘依涅槃界

耶. 答理雖無有而依此中所說亦有. 謂此

中說具有三事者名有餘依涅槃界. 三事皆

無者名無餘依涅槃界. 生無色界阿羅漢.

無色身故非住有餘依涅槃界. 有心轉故

非住無餘依涅槃界. 生有色界阿羅漢入

滅盡定. 已無心轉故非住有餘依涅槃. 有

色身故非住無餘依涅槃界. 生欲界不具

根阿羅漢. 不具五根故非住有餘依涅槃

界. 有色身故非住無餘依涅槃界. 有說. 此

文應作是說. 云何有餘依涅槃界. 答若阿羅

漢壽命猶存諸結永盡得獲觸證. 云何無餘

依涅槃界. 答卽阿羅漢壽命已滅諸結永盡.

若作是說則生三界阿羅漢. 若有色身. 若

無色身. 若有心轉. 若無心轉. 若具五根. 若

不具五根. 但有壽命皆名依有餘依涅槃

界. 壽命滅已皆名住無餘依涅槃界. 應作

是說. 而不爾者是本論師爲欲饒益諸弟

子衆令易解故作如是說. 問異生有學所

得離繫. 彼是何等涅槃界攝. 答彼非二種涅

槃界攝. 謂諸異生所得離繫. 但應名斷名離

名滅名諦. 不名遍知. 不名沙門果. 不名

有餘依涅槃界. 不名無餘依涅槃界. 若諸有

學所得離繫. 名斷名離名滅名諦. 有位名

遍知. 有位不名遍知. 有位名沙門果. 有

位不名沙門果. 不名有餘依涅槃界. 不名

無餘依涅槃界. 若諸無學所得離繫. 名斷名

離名滅名諦名遍知. 名沙門果. 有時名有

下      欄

餘依涅槃界. 有時名無餘依涅槃界

*說一切有部發智大毘婆沙論*卷第三十二

1此卷宋本第七幅已下有三處文文斷義

絶一者第七幅初三行有餘師說但(之一便云)答

此不決定(等)二者第八幅十四五行心忍或

戒乃至不(之下便云)於過去未來諸法得非擇

滅(等)三者第十幅初四行不共得耶(之下便云)忍

皆於惡趣得非擇滅(等)今□國丹二本

則宋本錯將不共得耶(之下)答此不決定(乃至)或

忍或戒乃至下(等)凡三十六行文進而寫之

于餘師說但(之下)[&FFFF]#將說但(之下)於過去未來諸

法得非擇滅(乃至)不共得耶(等)凡三十五滿要

文退而寫之于或戒乃至下(之下)忍(字之上)又錯

下字爲不字又錯重寫其忍字致使如

是三處文斷今依二本進退而正之又國

本中第九幅十七行乃至下忍(之下)於過去未

來得非擇滅(乃至)爲皆共得不共得耶(等)凡

十二行者亦錯重寫耳故今不取

阿毘達磨大毘婆沙論卷第三十

三

五百大阿羅漢等造

*三藏法師玄□奉   詔譯

雜蘊第一中愛敬納息第四之五

涅槃當言學耶無學耶非學非無學耶. 乃至

廣說. 問何故作此論. 答前雖說有二種涅

槃界. 而未說涅槃爲是學爲無學爲非學

非無學. 今欲說之. 復次爲止他宗顯正義

經數:一五四五

經名:阿毘達磨大毘婆沙論卷第三十三

頁數:一六九

上       欄

故. 謂或有執涅槃有學有無學有非學非

無學. 如犢子部. 爲遮彼執顯涅槃唯是非

學非無學故作斯論. 涅槃當言學耶無學

耶非學非無學耶. 答涅槃應言非學非無學.

學無學義不相應故. 謂爲異果明了進修

故名爲學. 進修滿足更無異果可爲進修.

是學種類而非卽彼故名無學. 涅槃於此二

義俱無故名非學非無學. 有作是說. 涅槃

有學有無學有非學非無學. 如犢子部. 彼

作是說. 涅槃自性有三種相. 一學二無學三

非學非無學. 云何學. 謂學得諸結斷得獲觸

證. 云何無學. 謂無學得諸結斷得獲觸證.

云何非學非無學. 謂有漏得諸結斷得獲觸

證彼說有過. 如何涅槃三得1得故便有三

相. 一法不應有三種體相卽顯故. 爲止彼

說故作是言. 於此義中涅槃但應言非學

非無學. 謂於此論無倒義中但應說言涅槃

2唯是非學非無學性. 相常住無變易故. 此

中論主齊此應止. 若作餘說唐捐其功. 有

說. 此中應作餘說. 問答決擇理更顯故. 謂應

理論者. 3辨分別論者. 所說有過. 顯自無失.

分別論者所說有二. 一說涅槃先是非學非

無學後轉成學. 先是學後轉成無學. 先是無

學復轉成學. 二說涅槃有三種. 謂學者常是

學. 無學者常是無學. 非學非無學者常是非

學非無學. 若對前說釋此文者. 而汝說涅

槃有學有無學有非學非無學耶者. 是應

理論者問. 重定前宗. 若不定他宗說他過

失則不應理. 答如是者是分別論者答. 我

中      欄

說涅槃轉變不定可有三種故言如是. 汝何

所欲諸先以世俗道永斷欲貪瞋□. 得非

學非無學離繫得. 彼於四諦未得現觀. 修

習現觀得現觀已. 證不還果轉成學耶者.

是應理論者問. 彼修行者先是異生成今轉成

學. 或離繫轉起學耶. 答如是者. 是分別

論者答. 述前所問於理無違故言如是. 又

汝何所欲諸先以世俗道永斷欲貪瞋□. 得

非學非無學離繫得. 後4證不還果時卽彼

離繫應轉成學者. 是應理論者詰. 彼所宗恐

彼非理印述. 尋復以理難言. 若彼今時轉成

學者. 先應是學體常住故. 未證不還果未

有學得. 已名爲學不應正理. 汝何所欲阿

羅漢向學諸結斷證阿羅漢果. 彼轉成無學

耶者. 是應理論者問. 彼修行者先是學今轉

成無學. 或離繫得轉起無學耶. 答如是者

是分別論者答. 述前所問. 於理無違故言

如是. 又汝何所欲阿羅漢向學諸結斷證阿

羅漢果時. 卽彼結斷應轉成無學者. 是應

理論者詰. 彼所宗恐彼非理印述. 尋復以理

難言. 若彼今時成無學者先應是無學體

常住故. 未證阿羅漢果無無學得. 已名無

學不應正理. 汝何所欲諸阿羅漢無學結

斷. 退阿羅漢果時彼轉成學耶者. 是應理

論者問. 彼修行者先是無學. 今轉成學或離

繫得轉起學耶. 答如是者. 是分別論者答.

述前所問. 於理無違故言如是. 又汝何所

欲諸阿羅漢無學結斷. 退阿羅漢果時. 卽彼

結斷應轉成學者. 是應理論者詰. 彼所宗恐

下        欄

彼非理印述. 尋復5以理難言. 若彼今時轉

成學者. 先應是學體常住故. 未退阿羅漢

果無有學得. 已名爲學不應正理. 若對

後說釋此文者. 而汝說涅槃有學有無學

有非學非無學耶者. 是應理論者問重定前

宗. 若不定他宗說他過失則不應理. 答

如是者是分別論者答. 我說涅槃體類差別

定有三種故言如是. 汝何所欲諸先以世

俗道永斷欲貪瞋□. 得非學非無學離繫

得. 彼於四諦未得現觀修習現觀得現

觀已轉成學耶者. 是應理論者問. 彼修行者

先是異生今轉成學. 或離繫得轉起學耶. 答

如是者. 是分別論者答. 述前所問. 於理無

違故言如是. 又汝何所欲諸先以世俗道

永斷欲貪瞋□. 得非學非無學離繫得. 後證

不還果時. 卽彼離繫應轉成學者 是應理

論者難. 汝說涅槃隨學得成學. 今旣有學

得應轉成學. 若彼今時轉成學者先應是

學體常住故者. 是分別論者反詰通難. 我說

涅槃學者常是學故. 未證不還果未有學

得. 已名爲學不應正理者. 是應理論者通

彼所詰. 重成前難. 謂先未證不還果時未

有學得. 得順五下入分結斷. 彼結斷可不名

學. 今旣有學得得6彼結斷. 何故不名學. 若

有學得不名學者. 不應言涅槃隨學得說

學. 汝何所欲阿羅漢向學諸結斷證阿羅漢

果. 彼轉成無學耶者. 是應理論者問. 彼修

行者先是學今轉成無學. 或離繫得轉起無

學耶. 答如是者是分別論者答. 述前所問.

經數:一五四五

經名:阿毘達磨大毘婆沙論卷第三十三

頁數:一七○

上       欄

於理無違故言如是. 又汝何所欲阿羅漢

向學諸結斷證阿羅漢果時. 卽彼結斷應轉

成無學者. 是應理論者難. 汝說涅槃隨無

學得成無學. 今旣有無學得應轉成無學.

若彼今時成無學者先應是無學體常住故

者. 是分別論者反詰通難. 我說涅槃無學者

常是無學故. 未證阿羅漢果無無學得. 已

名無學不應正理者. 是應理論者通彼所

詰重成前難. 謂先未證無學果時無無學

得. 得一切結斷. 彼結斷可不名無學. 今旣

有無學得得彼結斷. 何故不名無學. 若有

無學得不名無學者. 不應言涅槃. 隨無

學得說無學. 汝何所1欲諸阿羅漢無學結

斷. 退阿羅漢果時彼轉成學耶者. 是應理

論者問. 彼修行者先是無學今轉成學. 或離

繫得轉起學耶. 答如是者是分別論者答.

述前所問. 於理無違故言如是. 又汝何所

欲諸阿羅漢無學結斷. 退阿羅漢果時. 卽彼

結斷應轉成學者. 是應理論者難. 汝說涅槃

隨學得成學. 今旣有學得應轉成學. 若

彼今時轉成學者. 先應是學體常住故者.

是分別論者反詰通難. 我說涅槃學者常是

學故未退阿羅漢果無有學得. 已名爲學

不應正理者. 是應理論者通彼所詰重成

前難. 謂先未退無學果時未有學得. 得見

所斷及修所斷一分結斷. 彼結斷可不名學.

今旣有學得彼結斷. 何故不名學. 若有

學得不名學者不應言涅槃隨學得說

學. 復次. 有別誦言. 汝說涅槃2唯是非學非

中      欄

無學耶. 餘如前誦. 若依此誦應作是說. 此

中具有問答難通. 謂分別論者問. 應理論者

答. 分別論者難. 應理論者通. 汝說涅槃唯是

非學非無學耶者. 是分別論者問. 重定前宗.

若不定他宗說他過失則不應理答. 如是

者是應理論者答. 我說涅槃唯是非學非無學

稱理順經故曰如是. 汝何所欲諸先以世

俗道永斷欲貪瞋□. 得非學非無學離繫得.

彼於四諦未 得現觀修習現觀得現觀. 已

證不還果. 轉成學耶者是分別論者問. 義如

前釋. 答如是者是應理論者答. 義如前釋. 又

汝何所欲諸先以世俗道永斷欲貪瞋□.

得非學非無學離繫得. 後證不還果時. 卽

彼離繫應轉成學者. 是分別論者難. 如是爲

法與得相似. 旣有學得得彼離繫. 卽彼離繫

應轉成學. 若彼今時轉成學者. 先應是學

體常住故者. 是應理論者通. 諸有爲法轉變

不定. 及有作用可隨得說. 涅槃常住無有

作用不隨得變. 若今時是學先亦應是學

恐彼非理印述. 尋復以理難言. 未證不還

果未有學得. 已名爲學八應正理. 此中二

文. 前遮涅槃轉變者說. 後遮涅槃決定者說.

俱顯涅槃體常住故. *唯是非學非無學性不

應名學. 汝何所欲阿羅漢向. 學諸結斷證

阿羅漢果. 彼轉成無學耶者. 是分別論者

問. 義如前釋. 答如是者是應理論者答. 義

如前釋. 又汝何所欲阿羅漢向學諸結斷證

阿羅漢果時. 卽彼結斷應轉成無學者. 是

分別論者難. 如有爲法與得相似. 旣有無學

下      欄

得得彼結斷. 卽彼結斷應轉成無學. 若彼

今時成無學者. 先應是無學體常住故者.

是應理論者通. 諸有爲法轉變不定. 及有作

用可隨得說. 涅槃常住無有作用不隨得

變. 若今時是無學. 先亦應是無學. 恐彼非理

印述. 尋復以理難言. 未證阿羅漢果無無

學得. 已名無學不應正理. 此中二文. 前遮

涅 槃轉變者說. 後遮涅槃決定者說. 俱顯涅

槃體常住故. 唯是非學非無學性. 不應名

無學. 汝何所欲諸阿羅漢無學結斷. 退阿羅

漢果時. 卽彼結斷應轉成學者. 是分別論

者難. 如有爲法與得相似旣有學得. 得彼

結斷卽彼結斷. 應轉成學. 若彼今時轉成

學者. 先應是學體常住故者. 是應理論者

通. 諸有爲法轉變不定. 及有 作用可隨得

說. 涅槃常住無有作用不隨得變. 若今時

是學先亦應是學. 恐彼非理印述. 尋復以理

難言. 未退阿羅漢果無有學得. 已名爲學

不應正理. 此中二文. 前遮涅槃轉變者說遣

後遮涅槃決定者[&FFFF]#. 俱顯涅槃體常住故.

唯是非學非無學性不應名學

復次涅槃不應先是非學非無學. 乃至廣說.

3問何故復作此論. 答欲令前所說義得明

了故. 謂前來雖廣分別而義意未甚明了.

今欲略說他宗有過自宗無失. 故作斯論. 復

次涅槃不應先是非學無學. 後轉成學.